18-ամյա գեղեցկուհի Կլաուդիա Մորին արեց հնարավորինս, որ ստանար այս ֆիլմի գլխավոր հերոսուհու դերը. հետապնդում էր ռեժիսոր Ֆուլչիին, օգտագործում անձնական կապերը, անգամ գործի էր դրել սեփական հմայքը: Ի վերջո, Ֆուլչին տեղի տվեց: Շուտով լուծվեց նաև գլխավոր դերակատարի հարցը: Ռեժիսորի հետ առաջին հանդիպմանը Չելենտանոն ներկայացավ կեղտոտ վերնաշապիկով, մինչև աչքերը քաշած սև գլխարկով և կիթառը թևի տակ: "Դու ո՞վ ես",- հարցրեց Ֆուլչիին: "Ես Աստծո երկրպագուն եմ, եկել եմ երկիր` նրա շահերը պաշտպանելու",- լուրջ պատասխանեց Չելենտանոն: "Սա հենց իմ ուզած տիպն է",- բղավեց ռեժիսորը: